Strandgårdens Grundejerforening

Referat af ordinær generalforsamling

Søndag den 26. maj 2024 kl. 10.00 i Det Gamle Posthus

Formand Inge Cordtz bød velkommen.

1.Valg af dirigent

Erik Vestergaard valgtes enstemmigt til dirigent. Dirigenten takkede for valget og

erklærede generalforsamlingen for lovligt indkaldt. Da der var mødt så få op, var der ingen

grund til at udpege en stemmetæller.

Der var 10 stemmeberettigede lodsejere til stede, inkl. bestyrelsen. Der forelå ingen

fuldmagter.

2. Afholdelse af beretning om foreningens virke i det forløbne år (beretning ligger på

hjemmesiden)

Formanden gennemgik beretningen, som blev godkendt.

Formanden pointerede at reparation af veje og dræn har haft høj prioritet.

Første fase af planen med at reparere alle veje er udført af COLAS, som vi entrerede med

efter en tilbudsfase hvor tre asfaltentreprenører deltog. Vi fik en god pris, og arbejdet er

udført efter planen.

Supplerende kommentar om at vi skal appellere til lodsejerne på den nordlige del af

Sommerlystvej til at være med til at betale renoveringen når etape 2 forberedes, så det

bliver en sammenhængende renovering som på Birkehusvej og ikke blot renovering af

vores halvdel af vejbanen.

3. Aflæggelse af regnskab 2023-2024 (regnskab ligger på hjemmesiden)

Lars Friis-Jensen gennemgik regnskabet, som blev godkendt.

4. Forslag til budget 2024-2025 (budgetforslag ligger på hjemmesiden)

Budgettet blev godkendt.

Yderligere forklaring på punkt 1 - vederlag til bestyrelsen. De 5.000 kr. giver mulighed for

evt. at frikøbe et bestyrelsesmedlem til bestyrelsesarbejde, hvor det kan være nødvendigt

at tage en fridag.

5. Fastsættelse af kontingent.

Kontingent forbliver på kr. 900 om året.

Kontingentet bruges primært til vedligeholdelse af veje og dræn, og med det nuværende

niveau vil vi formentligt kunne gennemføre den sidste fase af vejrenoveringen om nogle år uden at

skulle optage lån.

6. Indkomne forslag

Bestyrelsen: Forslag til opdatering af Foreningens vedtægter.

Alle tilstedeværende stemte for bestyrelsens forslag, men da der ikke var mødt minimum to tredjedele af medlemmerne op, indkaldes derfor til ekstraordinær generalforsamling, hvor en godkendelse vil kunne opnås ved at 3/4 af de fremmødte stemmer for.

7. Valg af bestyrelsesmedlemmer i henhold til §5

Inge Cordtz (modtager ikke genvalg)

Lars Friis-Jensen (modtager ikke genvalg)

De øvrige bestyrelsesmedlemmer Ole Stokholm Jepsen, Anne Jensen og Christian Bjerre-

Pedersen er ikke på valg.

Suppleanter: Karsten Møller og Morten Sparre Andersen er ikke på valg.

Da ingen medlemmer har ønsket at stille til de ledige poster, vil dette punkt tages op på den ekstraordinære generalforsamling.

8. Valg af revisor iht. §8

Camilla Nilsson (modtager ikke genvalg)

Kari Grasaasen er ikke på valg

9. Valg af revisorsuppleant

Dette punkt tages op på den ekstraordinære generalforsamling.

10. Eventuelt.

a) Forslag fra Aage Juhl Jørgensen, Lysager 5, om behov for 1-2 vejbump på Lysager.

Der er en generel bekymring for trafikadfæren i området, så det foreslås, at der nedsættes

en arbejdsgruppe, der ser på området som helhed. Der opfordres til, at alle beboere tager

hensyn.

b) Udfordring med mange katte i området.

Man kan ikke tvinge folk til at holde katte indespærret, den enkelte grundejer må selv lave

lovlige foranstaltninger. Til gengæld holder det rotter og mus nede.

c) Græsslåning

Der henstilles til, at man så vidt muligt overholder de anbefalede tidspunkter for

græsslåning, og i øvrigt tager hensyn til naboerne.

d) Der er generel enighed om, at åbenhed og at referater fra bestyrelsesmøder lægges på hjemmesiden er gavnligt for foreningens virke.